
Tukuma Raiņa Valsts ģimnāzijas skolēnu mākslas konkursa “Miljoni laukos” nolikums
I Vispārīgie jautājumi
1. Konkursa mērķis: Erasmus+ KA154 projekta “Miljoni laukos” ietvaros, veicināt jauniešu līdzdalību un radošumu, veidojot mākslas darbus par lauku tematiku, lai pozitīvi attainotu laukus, veicinātu pozitīvo tēlu par lauku apvidu.
2. Konkursa organizators ir Tukuma Raiņa Valsts ģimnāzijas skolēnu parlaments (turpmāk – Organizators).
3. Konkursā var piedalīties Tukuma Raiņa Valsts ģimnāzijas skolēni.
4. Nolikums nosaka kārtību, kādā tiek veidoti, iesniegti, vērtēti un apbalvoti konkursa dalībnieku mākslas darbi.
5. Konkursa norises laiks: no 16.03.2026.  līdz 25.05.2026..
6. Konkursa tematika: lauki.
7. Dalība konkursā ir brīvprātīga un bez maksas.
II. Mākslas darbu veidošana
8. Konkursa dalībnieki veido mākslas darbus atbilstoši konkursa tēmai.
9. Darbus var veidot jebkādā vizuālās mākslas tehnikā, piemēram:
1. Zīmējums;
2. Instalācija;
3. Grafika;
4. Glezniecība;
5. Tēlniecība;
6. Mozaīka;
7. U.C.
10. Katra dalībnieka iesniedzamo darbu skaits nav ierobežots.
11. Darbiem jābūt pašu autoru radītiem un iepriekš citos konkursos neiesniegtiem.
III Mākslas darbu iesniegšana
12. [bookmark: _GoBack]Darbi konkursam jāiesniedz līdz 25.05.2026..
13. Darbi ir jāiesniedz klātienē, Tukuma Raiņa Valsts ģimnāzijas skolēnu parlamentā klāt pievienojot autora vārdu, uzvārdu un klasi, kurā mācās.
14. Organizators patur tiesības nepieņemt darbus, kas neatbilst nolikuma prasībām, pārkāpj vispārpieņemtās ētikas un cieņas normas vai ir iesniegti pēc noteiktā termiņa.
15. Iesniegtie darbi tiks izmantoti galerijas organizēšanai Tukuma Raiņa Valsts ģimnāzijas Zaļumballē (27.05.2026.).
IV Mākslas darbu vērtēšana
16. Iesniegto darbu vērtēšana notiks publiska balsojuma laikā Tukuma Raiņa Valsts ģimnāzijas Zaļumballes galerijā (27.05.2026.).
17. Publiskā balsojuma laikā ikvienam Zaļumballes apmeklētājam būs iespēja nobalsot par vienu izvēlēto mākslas darbu galerijā.
V Mākslas darbu apbalvošana
18. Par uzvarētājiem uzskatāmi būs trīs mākslas darbi, kas būs ieguvuši visvairāk balsu; uzvarētāji tiks apbalvoti Zaļumballes laikā (27.05.2026.), tiem pasniedzot balvas.
19. Papildus pēc organizatora ieskatiem noteiktu mākslas darbu autori var saņemt simptātijas balvas.
VI Noslēguma jautājumi
20. Piedaloties konkursā, dalībnieks piekrīt šī nolikuma noteikumiem.
21. Organizators patur tiesības veikt izmaiņas nolikumā, par tām informējot dalībniekus.
22. Papildu informāciju par konkursu var saņemt, sazinoties ar Organizatoru:
22.1  E-pasts: parlaments.gimnazija@gmail.com;
22.2  jautājot Tukuma Raiņa Valsts ģimnāzijas skolēnu parlamentā.

